Telekom Center Athens

Το Telekom Center Athens, επίσης γνωστό ως T-Center Athens, προηγουμένως γνώστο ως Ολυμπιακό Κλειστό Γυμναστήριο (με την τιμητική ονομασία «Νίκος Γκάλης» από το 2016Αθλητικές εκδηλώσεις του Κλειστού Γηπέδου Μπάσκετ ΝΙΚΟΣ ΓΚΑΛΗΣ του ΟΑΚΑ.) ανήκει στις εγκαταστάσεις του Ολυμπιακού Αθλητικού Κέντρου Αθήνας (O.A.K.A.) που βρίσκεται στο Μαρούσι. Κατασκευάστηκε το 1995 και έχει χωρητικότητα 19.443 θέσεων (2.000 πτυσσόμενες), και 300 θέσεων για δημοσιογράφους και 450 θέσεις VIP. Διεξάγονται κυρίως αγώνες καλαθοσφαίρισης και άλλων ομαδικών και ολυμπιακών αθλημάτων. Αποτελεί έδρα του Παναθηναϊκού στον οποίο έχει παραχωρηθεί και της Εθνική Ελλάδος.

Πρόκειται για τη μεγαλύτερη αθλητική εγκατάσταση που χρησιμοποιήθηκε κατά τους Ολυμπιακούς Αγώνες του 2004, ενώ επίσης θεωρείται ως ένα από τα πιο σύγχρονα κλειστά γυμναστήρια στην Ευρώπη. Έχει φιλοξενήσει σπουδαίες αθλητικές διοργανώσεις και πολιτισμικές εκδηλώσεις αφού είναι το καλύτερο κλειστό γυμναστήριο της χώρας.

 Τμήματα του γηπέδου 
Το κλειστό γήπεδο είναι κατασκευασμένο σε 6 επίπεδα και έχει τη δυνατότητα να εκκενωθεί μέσα σε 10 λεπτά. Οι διαστάσεις της κεντρικής σάλας είναι 40 μ. x 70 μ. και το παρκέ του αγωνιστικού χώρου έχει διαστάσεις 28,2 μ. x 15 μ. Το στάδιο έχει 18.500 θέσεις για θεατές (2.000 πτυσσόμενες), 300 θέσεις για δημοσιογράφους και 450 θέσεις VIP. Το γήπεδο έχει 54 θύρες για φιλάθλους, 2 για ομάδες, 1 για επίσημους και 1 για δημοσιογράφους. Τα άτομα με ειδικές ανάγκες έχουν προσβασιμότητα σε όλες τις θύρες του μεσαίου διαζώματος.

Είναι αξιοσημείωτο πως η διακριτική οροφή σε σχήμα «Α» στηρίζεται σε τέσσερις τεράστιους πυλώνες. Ο καθένας έχει ύψος 35 μέτρα, και απέχουν μεταξύ τους 108 μέτρα. Σύμφωνα με την Υφυπουργείο Αθλητισμού είναι το μεγαλύτερο κλειστό γυμναστήριο αυτού του τύπου στον κόσμο. Το γυμναστήριο είναι επίσης κατασκευασμένο κατά τέτοιο τρόπο ώστε άφθονο φυσικό φως να εισέρχεται στο εσωτερικό του, κατά τη διάρκεια της μέρας.

 Ιστορία 
δεξιά|μικρογραφία|180x180εσ|Σε αγώνα του Παναθηναϊκού
δεξιά|μικρογραφία|180x180εσ|Στην Ολυμπιάδα του 2004
Το γήπεδο αποτελεί έδρα για την Εθνική Ελλάδος και την ομάδα του Παναθηναϊκού.
μικρογραφία|180x180εσ|Σε αγώνα μπάσκετ του Παναθηναϊκού
Το 2004 το κλειστό γυμναστήριο του ΟΑΚΑ φιλοξένησε τα αγωνίσματα της ενόργανης γυμναστικής, του τραμπολίνο και της καλαθοσφαίρισης που διεξήχθησαν για τους Ολυμπιακούς Αγώνες της Αθήνας. Σε επίπεδο εθνικών ομάδων το ΟΑΚΑ φιλοξένησε το Ευρωμπάσκετ 1995 στο οποίο η Εθνική Ελλάδος κατέκτησε την 4η θέση. Το 1998 το ΟΑΚΑ φιλοξένησε το Παγκόσμιο Πρωτάθλημα καλαθοσφαίρισης στο οποίο η Εθνική Ελλάδος αναδείχθηκε 4η. Το 2007 στο Ο.Α.Κ.Α. διεξήχθη το προολυμπιακό τουρνουά καλαθοσφαίρισης και η Εθνική Ελλάδος κέρδισε τη συμμετοχή της στους Ολυμπιακούς Αγώνες του 2008.

Το 2007, επίσης, διεξήχθη στο ΟΑΚΑ το φάιναλ φορ της Ευρωλίγκα. Τροπαιούχος αναδείχθηκε ο Παναθηναϊκός που ταυτόχρονα χρησιμοποιούσε ως έδρα το γήπεδο. Την ίδια χρονιά η ομάδα του Παναθηναϊκού κατέκτησε μέσα στο ΟΑΚΑ και τους 2 εγχώριους τίτλους και είχε την ευκαιρία να πανηγυρίσει εντός έδρας το τριπλ κράουν.

Στις 14 Ιουνίου του 2016 ημέρα κατά την οποία συμπληρώθηκαν 29 έτη από την κατάκτηση του Ευρωμπάσκετ 1987 από την εθνική Ελλάδος το ΟΑΚΑ μετονομάστηκε σε κλειστό γυμναστήριο "Νίκος Γκάλης".Το ΟΑΚΑ μετονομάστηκε σε "Νίκος Γκάλης"

Στις 4 με 6 Μαΐου 2018 διεξήχθη στο ΟΑΚΑ το φάιναλ φορ του Μπάσκετμπολ Τσάμπιονς Λίγκ. Τροπαιούχος αναδείχθηκε η ΑΕΚ.

Στις 19 Μαΐου 2018 διεξήχθη το πρώτο παιχνίδι χειροσφαίρισης ανδρών από την μέρα δημιουργίας του κλειστού. Ήταν ο τελικός του Τσάλεντζ καπ μεταξύ της ΑΕΚ και της Ποτάισσα Τούρντα, με την παρουσία 5.600 φιλάθλων. Η ΑΕΚ κέρδισε 27–26, είχε χάσει όμως εκτός έδρας 33–22 και ο τίτλος πήγε στην ρουμάνικη ομάδα

Στις 30 Σεπτεμβρίου με 4 Οκτωβρίου 2020 διεξήχθη στο ΟΑΚΑ το φάιναλ φορ του Μπάσκετμπολ Τσάμπιονς Λίγκ για δεύτερη φορά. Τροπαιούχος αναδείχθηκε η Σαν Πάμπλο Μπούργος.

Στις 22 Μαΐου 2022 ανακοινώθηκε η παραχώρηση της χρήσης του κλειστού γυμναστηρίου των Ολυμπιακών Εγκαταστάσεων από την Ελληνική κυβέρνηση στην ΚΑΕ Παναθηναϊκός για 49 χρόνια. Μέρος της συμφωνίας είναι η συντήρηση και αναβάθμιση του από την ιστορική ομάδα μπάσκετ του Παναθηναϊκού. Κοινή απόφαση όλων των εμπλεκόμενων της συμφωνίας ήταν πως το κλειστό γυμναστήριο του Ο.Α.Κ.Α. θα χρησιμοποιείται και από την Εθνική Ελλάδος μπάσκετ όποτε εκείνη επιθυμεί.

Τον Αύγουστο του 2025 ανακοινώθηκε επίσημα πενταετής συμφωνία μεταξύ της White Veil S.A. και της Cosmote Telekom S.A. (θυγατρικής της Deutsche Telekom A.G.) για την εμπορική μετονομασία του γηπέδου σε Telekom Center Athens.

Στις 22 με 24 Μαΐου 2026 θα διεξαχθεί στο Telekom Center Athens το φάιναλ φορ της Ευρωλίγκας για δεύτερη φορά. 

Το Καλοκαίρι του 2029, στο Telekom Center Athens, θα διεξαχθεί ένας από τους τέσσερις ομίλους του Ευρωμπάσκετ 2029, στο πλαίσιο της φάσης ομίλων της διοργάνωσης .

 Νίκος Γκάλης και ΟΑΚΑ 
Από τις 14 Ιουνίου του 2016 το κλειστό γήπεδο του ΟΑΚΑ μετονομάστηκε σε κλειστό γυμναστήριο "Νίκος Γκάλης".Το ΟΑΚΑ μετονομάστηκε σε "Νίκος Γκάλης". Στο γήπεδο αυτό δεν πρόλαβε να αγωνιστεί στην καριέρα του συμμετείχε όμως τιμώμενος σε σημαντικές διοργανώσεις. Ο Νίκος Γκάλης είχε τιμηθεί νωρίτερα στο ΟΑΚΑ στις 21 Οκτωβρίου 1999 όταν οι σχέσεις των αδελφών Γιαννακόπουλων και του Γκάλη αποκαταστάθηκαν και επίσημα καθώς βραβεύτηκε από τον Παναθηναϊκό στο ημίχρονο αγώνα της Ευρωλίγκα απέναντι στη Ρεάλ. Το 2004 μετέφερε την Ολυμπιακή Φλόγα ως πρώτος λαμπαδηδρόμος μέσα στο χώρο του ΟΑΚΑ (στο Ολυμπιακό Στάδιο) για την τελετή έναρξης της διοργάνωσης. Στις 6 Μαΐου του 2007 τιμήθηκε από την Ευρωλίγκα στον τελικό του ΟΑΚΑ (Παναθηναϊκός – ΤΣΣΚΑ) παρουσία 20.000 φιλάθλων, σε ένα από τα μεγαλύτερα standing ovation στην ιστορία του ελληνικού μπάσκετ.Το 4ο αστέρι του Παναθηναϊκού με... άρωμα Γκάλη

 Άλλες δραστηριότητες 
Κατά καιρούς φιλοξενούνται συναυλίες καλλιτεχνών και άλλες εκδηλώσεις, όπως για παράδειγμα ο Διαγωνισμός Τραγουδιού της Eurovision το 2006 με την Ελλάδα να εκπροσωπείται από την Άννα Βίσση. Επίσης έχουν δώσει συναυλίες μέσα στο κλειστό οι Slayer, : Μπιγιονσέ, Ρότζερ Γουώτερς, Τζένιφερ Λόπεζ, Μπιόρκ, Tokio Hotel, Σάκης Ρουβάς, Δέσποινα Βανδή και άλλοι πολλοί.

 Πρόσβαση 
μικρογραφία|Σχεδιάγραμμα των θυρών|180x180εσ
Εξυπηρετείται από τους σταθμούς Νερατζιώτισσας της γραμμής 1 του Μετρό και του Προαστιακού και Ειρήνης του Μετρό (Γραμμή 1) καθώς και από αρκετές γραμμές λεωφορείων. Μελλοντικά θα εξυπηρετείται και από την Γραμμή 4 του μετρό με τον σταθμό Ολυμπιακό Στάδιο.

 Παραπομπές 

 Εξωτερικοί σύνδεσμοι 

 paobc.gr
 sport.gov.gr
 OAKA at Stadia.gr
 Γήπεδα μπάσκετ πάνω στο χάρτη της Ελλάδας
 Εικονική περιήγηση 360° του ΟΑΚΑ στην ιστοσελίδα myPanorama.gr 

Οακα
Κατηγορία:Αθλητικές εγκαταστάσεις στην Αθήνα
Κλειστο Γυμναστηριο
Κατηγορία:Αθλητική Ένωση Κωνσταντινουπόλεως
Οακα